Pada 1 Mac 2013, Marussia mengumumkan bahawa Bianchi akan mengantikan Luiz Razia sebagai pemandu pasukan selepas kontrak Razia ditamatkan disebabkan isu penajaan. Bianchi melayakkan diri di tempat ke-19 untuk Grand Prix Australia, di hadapan rakan sepasukan, Max Chilton. Jules memintas Pastor Maldonado, dan Daniel Ricciardo pada pusingan pertama dan akhirnya menamatkan perlumbaan di tempat ke-15 pada perlumbaan sulungnya dalam Formula Satu. Beliau sekali lagi memulakan perlumbaan di tempat ke-19 di Malaysia, 0.3 saat daripada memasuki Q2. Bianchi memulakan perlumbaan dengan teruk, dengan kedua-dua kereta Caterham memintasnya. Namun begitu, beliau menamatkan perlumbaan di tempat ke-13, di hadapan rakan sepasukan dan kedua-dua pemandu Caterham.